次次經過深水埗都見到有好多人排隊，原來係米芝連推介！聖誕果日去深水埗覓食，一樣見到有好多人排隊😳即管試下睇下係咩來頭😆腸粉比平日食的幼身，食落真係好滑，充滿層次感，而且冇平時食既咁硬，的確與別不同。醬汁比平日食的稀一點，少了一份肥膩感，亦令腸粉更均勻地沾上醬汁。我已經好飽喇，但吃貨男友還叫了燒賣。我就食左一粒。咦？有驚喜！燒賣皮極為薄身，豬肉餡充滿香菇香味，口感軟韌有嚼勁，$10 三粒是有原因的！下次來到，一於再排隊啦!